club47031643
Каан баланыҥ бичимели (2015 туулан ай)
Отйо ло мен келдим
Каан бала
Каандыкты колго туткан
Кайылбас jон менде болгон
Канча ÿйе солынган
Канчалыктыҥ jÿрÿми барган
Jе мен эмди бу турум
Jанаарда турум
Jаҥарлап турум
Алтай jерим
Агару jерим деп
Öбöкö öзöгине салган
Jаҥар кожоҥ айдадым
Jаҥардаҥ jÿрÿмин билереер бе
Jаҥарлап jÿрген мениҥ калыгым
Кандый да öй болзо
Канду jуу да болзо
Алтай Ээзин Ак Бырканды 
Алкап, быйандап та турза
Jаҥар, jаҥар, jаҥар
Jайым jайылган телкем Алтайда
Эмди мен бу турум
Эригип калган jаҥарлап турум
Эрикчил jаҥар Алтай ичиле
Эбире jайылып бар ла jат
Кем угат мениҥ ÿнимди 
Кем килейт мениҥ сööгимди
Меге ачу  ла уйатту
Албаты сокор болуп калган деп
Соок кебер тартынган
Соодоп jÿрген кайран калык
Калын албаты болгон
Эмди кöрзöм ачу ачу
Кайда мениҥ Улу албатым
Кайда мениҥ ойгор алтайларым
Кара башту эр улузым
Алтайымды айланып 
ЭР КЕМДӰНИ ТАППАДЫМ
АДА бÿдÿмин кöрбöдим
Эне jеримди айланып
Эне деп эпшилердиҥ 
Эрмек-куучыны эш кереги jок
Эптÿ-jöптÿ кылыгы да jок
Ада деп jÿргени
Адаркап jÿрген эр кижи
Эне деп jÿргени
МАЛ АЖЫН СААП БИЛБЕС
АЛТАЙ КУРСАГЫН ЭДИП БИЛБЕС
Эр болуп jÿргени
ЭРJИНЕ JЕПСЕЛИН ЭДИП БИЛБЕС
Бу ла кирени билбесте 
Алтай мен деп бÿдÿмин
Jоголтып jатканы ол болор
Оныҥ учун ойтоноҥ 
Мал-ажарды тудугар
Ак сÿдерди байлап
Алтай аш-курсагар эдигер
Айланып келип аjыктап 
Кöрÿп, кайкап турадым
Jок эмтир не, jок
Ак сÿт те, курут, быштак та
Кайда барды не бу ончо
Кандый албаты болуп калган
Курсагын эдип jип болбос
Баш ла болзын, баш болзын
Öрö турган jайааныс
Каан бала санаркап jат
Алтай jерин таныбай jат
Албатызы билбей jат
Кайдаар барjат албаты
Бу не болгон албаты
Тегиннеҥ тегин немени
Оҥдоп болбос  калык бу
Мениҥ jöжööм кайда
Улу улдам берген
Улу таадам берген
Энчилеп берген jöжööзи
Кайда барып кайылды 
Бастыра ла мензингилеген
Бастыра саткылаган
Арутаай ла Каратаай
Эки мениҥ баатырым
Эки мениҥ коручылым
База амыр бедиреп jат
Алтайын сÿÿген корыган
Акту бойлоры менле кожо
Ары болуп атанган
Ачынып jат, jууланып jат
Арыдыс деп айдат
Jандырып келбезеер
ÖРТ КУЙГЕКТЕР БОЛГОЙ ЛО
Куудан агаш та артпас
Куру болуп баргайар
Кÿч öйлöрди öткöйöр
Öдÿп чыгып болороор бо
Öлÿмтигип бараар ба
Jок болуп бараар ба
ОТ БОЛУП КЕЛЕЙИН
Ол тужында кöрöйин
Нени эдип канайып
Айдыжып jÿгÿрер эмежеер
Токунал керек меге, токунал
Амырды бускан jутпалар
Кускун чылап калактажар
Öй келер jутпаларга
Ол тужында не дежер
Албаты кöрÿп уккай
Алтайымды айлан jадым
Камык черÿм мениле кожо
Калаптанып барып jадыс
Ӱлдÿ,jыда колыста
Jалтырап jат ат ÿстинде
Эрjине малдыҥ маҥынаҥ
Тобрак теҥериге jеде берет
Алтай ичи бу тибирттеҥ
Торгуланып оҥтоп jат
Jаҥыс ла алтай албаты
Кулагы тÿлей болгон эмтир не
Нени де укпас оҥдобос
Канай калган калык бу
Калганчы тын деп аайлабас
Эмди аайлап тур чыкпаза
База катап берилбес
Кудай канчазын jайнайтан
Кажызыныҥ ла айылына
Кирип сурап базатан ба
Шÿÿп сананып бойгыр
Шÿÿлтезин чыгаргар
Баш ла болзын Баш болзын
Каан бала кöркий
Баш ла болзын Баш болзын
Öрö турган jайааныс
Ӱч Курбустан Кудайыс
Jаманысты таштагар
Иженигер сакыгар
Албаты Алтай jаҥын Ак jаҥын
Алынып ичкери барар не
Баш ла болзын баш болзын